Id-Deċiżjoni tal-Kummissjoni
tat-2 ta’ Frar 1993
dwar is-saħħa ta’ l-annimali u l-kundizzjonijiet tagħhom u ċ-ċertifikazzjoni veterinarja tagħhom għad-dħul mill-ġdid ta’ żwiemel reġistrati għat-tiġrija, kompetizzjoni u okkażjonijiet kulturali wara esportazzjoni temporanja
(93/195/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 90/426/KEE tas-26 ta’ Ġunju 1990 dwar l-kundizzjonijiet tas-saħħa ta’ l-annimali li jirregaolaw il-moviment u l-importazzjoni minn pajjiżi terzi ta’ equidae [1], kif l-aħħar emendati mid-Direttiva 92/36/KEE [2], u b’mod partikolari l-Artikolu 19 (ii) tagħha,
Billi bid-Deċiżjoni tal-Kunsill 79/542/KEE [3], kif l-aħħar emendata mid-Deċiżjoni tal-Kunsill 93/100/KEE [4], il-lista tal-pajjiżi terzi li minnhom l-Istati Membri huma awtorizzati li jimpurtaw equidae b’mod partikolari ġew stabbiliti;
Billi huwa wkoll neċessarju li tiġi kkunsidrata r-reġjonalizzazzjoni ta’ ċerti pajjiżi terzi li jidhru fil-lista msemmija fuq, li hija soġġetta għad-Deċiżjoni tal-Kummisssjoni 92/160/KEE [5], kif emendata mid-Deċiżjoni 92/161/KEE [6];
Billi l-awtoritajiet nazzjonali veterinarji ntrabtu sabiex jinnotifikaw ’il Kummissjoni u ’l Istati Membri, permezz ta’ telegramm, telex jew telefax, f’24 siegħa mill-konferma ta’ mard infettiv jew li jittieħed f’ equidae ta’ listi A u B ta’ l-Uffiċju Internazzjonali ta’ l-Epiżjotika (UIE) jew l-adozzjoni ta’ vaċċinazzjoni kontrihom, f’perijodu xieraq, ta’ kwalunkwe tibdil propost fir-regoli ta’ importazzjoni nazzjonali li jikkonċernaw l-equidae;
Billi l-kategoriji differenti ta’ żwiemel għandhom il-fatturi tagħhom u l-importazzjonijiet tagħhom huma awtorizzati għall-għanijiet differenti; filwaqt li, konsegwentement, ħtiġijiet speċifiċi tas-saħħa jistgħu jkunu stabbiliti għad-dħul mill-ġdid ta’ żwiemel reġistrati għat-tiġrija, kompetizzjoni u okkażjonijiet kulturali wara esportazzjoni temporanja;
Billi, kunsidrata l-eżistenza tas-sitwazzjonijiet tas-saħħa ekwivalenti fil-korsa u f’postijiet fejn isiru kompetizzjonijiet u okkażjonijiet kulturali, u kondirata l-iżolazzjoni minn equidae ta’ livell baxx fis-saħħa, jidher prudenti li jiġi stabbilit ċertifikat singlu tas-saħħa għad-dħul mill-ġdid ta’ żwiemel reġistrati għat-tiġrija, kompetizzjoni u okkażjonijiet kulturali wara esportazzjoni temporanja għall-pajjiżi terzi;
Billi l-miżuri pprovduti f’din id-Deċiżjoni huma bi qbil mal-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
L-Artikolu 1
Mingħajr preġudizzju għad-Deċiżjoni 92/160/KEE L-Istati Membri għandhom jawtorizzaw id-dħul mill-ġdid ta’ żwiemel reġistrati għat-tiġrija, kompetizzjoni u okkażjonijiet kulturali wara l-esportazzjoni temporanja, meta dawn iż-żwiemel bħal dawn:
- ritorn minn pajjiżi terzi li jidhru fi Partijiet I u II tal-kolonna speċjali għall-equidae fl-Anness għad-Deċiżjoni 79/542/KEE li għalih kienu esportati temporanjament jew direttament wara t-transitu f’pajjiżi oħra ta’ l-istess grupp fl-Anness I tad-Deċiżjoni preżenti,
- iħares il-ħtiġijiet preskritti f’kampjuni taċ-ċertifikati tas-saħħa ta’ l-annimali stipulati fl-Anness II għad-Deċiżjoni preżenti.
L-Artikolu 2
Din id-Deċiżjoni hija indirizzata lill-Istati Membri.
Magħmul fi Brussel, it-2 Frar 1993.